11/03/2022 | Administración LocalMunicipal
Arteixo
Persoal
Convocatoria e bases de catro prazas de capataz de obras e servizos por promoción interna

Por Decreto da Alcaldía n.º 4017/2021, de data vinte e oito de decembro de dous mil vinte e un, apróbanse a convocatoria e as bases para a provisión en propiedade, a través do procedemento de CONCURSO-OPOSICIÓN por quenda restrinxida de promoción interna, de catro prazas de persoal laboral de CAPATAZ DE OBRAS/SERVIZOS, que de seguido se expoñen: CONVOCATORIA E BASES ESPECIFICAS REGULADORAS DO PROCESO SELECTIVO PARA COBERTURA EN PROPIEDADE DE CATRO PRAZAS DE PERSOAL LABORAL DE OFICIOS, GRUPO IV/AP: CAPATAZ DE OBRAS/SERVIZOS CORRESPONDENTES Á OEP 2017, POLO PROCEDEMENTO DE CONCURSO-OPOSICIÓN POR QUENDA RESTRINXIDA DE PROMOCIÓN INTERNA PRIMEIRA.–OBXECTO DAS PRESENTES BASES. É obxecto da presente a aprobación da convocatoria e regulación das bases que rexerán no proceso selectivo para a cobertura en propiedade, contratación laboral indefinida fixa a xornada completa, de 4 prazas de persoal laboral de oficios do posto de CAPATAZ DE OBRAS/SERVIZOS correspondentes á OEP 2017, a través de procedemento de concurso-oposición, por quenda restrinxida de promoción interna. As presentes bases específicas réxense polas bases xerais aprobadas por Decreto n.º 414/2021 de data 18/02/2021 e publicadas no BOP de A Coruña n.º 36 de 24/02/2021 e emenda aprobada por Decreto n.º 1157/2021 de 05/05/2021 e publicada no BOP de A Coruña n.º 95 de 24/05/2021, e posterior modificación das bases xerais aprobada por Decreto n.º 3196/2021 de 21/10/2021 e publicada no BOP de A Coruña n.º 210 de 04/11/2021, determinándose coas presentes aqueles aspectos propios e específicos da convocatoria das prazas sinalada. As retribucións serán de 18.809,14 euros en 14 pagas para 2021, sen prexuízo das adaptacións retributivas derivadas da entrada en vigor da RPT 2022. A xornada laboral será de 37,5 horas semanais en cómputo anual, cos descansos establecidos legalmente. Son funcións propias das prazas de CAPATAZ DE OBRAS/SERVIZOS as establecidas no Catálogo de postos de traballo da RPT en vigor no momento da efectiva contratación para cobertura en propiedade das prazas, estando unha praza adscrita ao departamento de Medio Ambiente, outra adscrita ao servicio de Limpeza viaria e outras dous adscritas ao servizo de Obras. As principais funcións das prazas convocadas, dentro da especialidade propia do departamento/servizo de adscrición, son as seguintes: – Tarefas de mantemento e conservación das instalacións municipais, viarias e mobiliario público en colaboración cos operarios ao seu cargo – Tarefas de mantemento e conservación (xardinería) das instalacións e zonas verdes municipais ou de competencia de mantemento municipal en colaboración cos operarios ao seu cargo – Tarefas de mantemento e conservación dos servizos municipais, en colaboración cos operarios ao seu cargo – Condución e manexo de vehículos de obra pública incluíndo mantemento dos mesmos – Organización do persoal ao seu cargo baixo supervisión de superior xerárquico – Responsable de utilización de EPl´s do persoal ao seu cargo – Calquera outra función correspondente á súa subescala e propia das súas competencias e atribucións profesionais. SEGUNDA.–REQUISITOS DOS/AS ASPIRANTES: TITULACIÓN E OUTROS. Serán requisitos de acceso á convocatoria os establecidos nas Bases xerais (BOP de A Coruña n.º 36 de 24/02/2021 e emenda publicada no BOP de A Coruña n.º 95 de 24/05/2021), coas seguintes especificacións: 1.–QUENDA RESTRINXIDA DE PROMOCIÓN INTERNA: será requisito de participación estar ocupando unha praza de persoal laboral existente na plantilla municipal e RPT na mesma categoría de capataz (grupo IV) ou na categoría inmediatamente inferior (grupo V: operario/a e limpador/a) ao estar as prazas convocadas restrinxidas á promoción interna.2.–TITULACIÓN: estar en posesión do título de Graduado en ESO ou titulación equivalente, correspondente ao grupo profesional IV do Convenio de persoal laboral do Concello de Arteixo, habilitante para o acceso a postos encadrados no grupo IV, categoría asimilada agrupación profesional.3.–CARNÉ DE CONDUCIR: B ou nivel superior. TERCEIRA.–INSTANCIAS. A instancia solicitando a participación deberá seguir o modelo establecido como Anexo I debendo achegarse a documentación solicitada nas presentes bases (certificado de ocupar praza de plantilla en posto de Capataz ou de categoría inmediatamente anterior (operario/a ou limpador/a), título académico, autobaremo con documentación acreditativa dos méritos académicos e laborais, taxa de exame, título de galego Celga 3 ou equivalente, de ser o caso). O prazo de presentación de instancias de conformidade ao establecido nas bases xerais será de 20 días naturais dende o seguinte ao da publicación de anuncio destas bases específicas no DOG. Con carácter previo estas bases específicas serán publicadas integramente no BOP. As demais publicacións serán realizadas no taboleiro e complementariamente na web municipal e rexiranse polo establecido nas bases xerais. A taxas de dereitos de exame establécense en 9,04 €. O pago de taxa de dereitos de exame, poderá realizarse presencial ou telemáticamente a través da web municipal (www.arteixo.org // servizos económicos // Cidadanía // Oficina virtual tributaria // realizar pago on line // Taxas. Para o pago telemático precisará un número de recibo que deberá ser facilitado polo departamento de Rendas). En calquera caso, para instrucións de pago de taxas, recoméndase remitir email ao departamento de Rendas municipal (rendas@arteixo. org ou poñerse en contacto telefonicamente co mesmo (981 600 009, extensión 4029, 4030 e 4031). CUARTA.–ADMISIÓN DE ASPIRANTES. O establecido nas Bases xerais. QUINTA.–TRIBUNAL CUALIFICADOR. O determinado nas Bases xerais que será designado nominalmente cos membros titulares e suplentes, no decreto de aprobación da listaxe provisional de aspirantes admitidos/as e excluídas/os aos efectos de abstención/recusación, que de ser o caso, resolveranse no decreto de listaxe definitiva. SEXTA.–CONTIDO DO PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. O proceso selectivo respectará o establecido nas Bases xerais publicadas no BOP de A Coruña n.º 210 de 04/11/2021 para o grupo IV/AP persoal de oficios, por procedemento de concurso-oposición, segundo o seguinte esquema: 6.1.–FASE DE OPOSICIÓN (60% do proceso selectivo. Eliminatorio). A fase de oposición terá carácter previo á de Concurso e consistirá na realización dos seguintes exercicios: 1.º EXERCICIO.–EXAME PRÁCTICO (obrigatorio e eliminatorio): de 0 a 60 puntos, sendo necesario acadar 30 puntos. EXAME PRÁCTICO: puntuarase de 0 a 60 puntos, sendo necesario acadar un mínimo de 30 puntos, dado o carácter eliminatorio. Consistirá na realización dunha/varias proba/s de capacitación relacionada coas funcións e nivel de dificultade propias das prazas convocadas e co anexo das presentes bases reguladoras específicas. Neste exercicio os/as aspirantes desenvolverán unha ou varias probas de capacitación planteadas polo Tribunal (podendo incluso realizarse en varias xornadas). A duración do exercicio non superará as 3 horas no suposto dunha única proba de capacitación nunha xornada e de 6 horas en total no suposto de realización de dúas probas na mesma ou distinta xornada. A proba de capacitación poderá consistir, entre outras similares deseñadas polo Tribunal, na realización de tarefas de coordinación de equipos de traballo nas especialidades/adscrición dos departamentos/servizos (1 medio ambiente, 1 limpeza viaria e 2 obras), no desenvolvemento de funcións propias dos servicios de adscrición (desbroze, poda e demais de xardinería, mantemento mecánico ou eléctrico, albanelería, limpeza viaria, condución de vehículos públicos dos propios servizos, utilización de maquinaria propia dos servizos, utilización de EPI´s e similares) e/ou relacionadas co temario anexo ás presentes bases específicas. O Tribunal determinará con carácter previo á realización deste exercicio, os criterios de avaliación do mesmo segundo as probas que conformen o exercicio, poñéndoo en coñecemento dos/as aspirantes.2.º EXERCICIO.–EXAME DE LINGUA GALEGA (obrigatorio e eliminatorio): cualificarase como Apto/Non apto. A proba de coñecemento da lingua galega consistirá nunha tradución escrita dun texto en lingua castelá á lingua galega, durante un tempo máximo de 30 minutos. O texto a traducir terá un máximo de 100 palabras e considerarase non apto a quen cometa 10 erros (de tradución, de gramática e/ou de acentuación). Non se permitirá preparación previa nin apoio documental ou bibliográfico. Deberan realizar esta proba aqueles/as aspirantes que non presenten o certificado no prazo de presentación de instancias e referido á data de remate, de ter superados os estudos conducentes á obtención do nivel do coñecemento do galego Celga 3 esixido, expedido por organismo oficial para tal efecto, ou título acreditativo expedido por entidade académica para tal fin (iniciación ou equivalente). Os/as aspirantes que acrediten a posesión do referido título estarán exentos da realización desta proba, considerándose neste caso directamente como APTO. Os/as aspirantes que non acreditasen estar en posesión do Celga 3 ou equivalente e que non superasen esta proba quedarán excluídos/as do proceso selectivo. A puntuación total de cada aspirante na fase de oposición, será a suma das puntuacións obtidas en cada un dos exercicios aptos e será exposta no taboleiro de edictos do Casa Consistorial e complementariamente na web municipal, outorgándose o prazo de alegacións establecido nas bases xerais, sen prexuízo dos prazos legalmente procedentes para interposición de recurso de alzada ou calquera outro que os/as aspirantes consideren procedente en defensa dos seus intereses.6.2.–FASE DE CONCURSO: BAREMO DE MERITOS (40% do proceso selectivo. Carácter non eliminatorio). Os/as aspirantes que superen a fase de oposición, pasarán á fase de concurso, que se determinará polo establecido ao respecto polas bases xerais (BOP de A Coruña n.º 210 de 04/11/2021 para o grupo IV//AP persoal de oficios) e polo baremo específico de seguido determinado. O/a aspirante deberá aportar xunto coa documentación acreditativa dos méritos alegados o autobaremo establecido nesta convocatoria específica (Anexo III). Aqueles/as aspirantes que non presenten o autobaremo xunto coa documentación acreditativa no prazo de presentación de instancias ou no de emenda, serán cualificados con 0 puntos nesta fase de concurso. A puntuación máxima posible nesta fase de concurso é de 40 puntos, de conformidade ao baremo establecido nas bases xerais e de conformidade ao seguinte: A.–MÉRITOS DE FORMACIÓN (ata un máximo de 5 puntos, non sendo resultado das puntuacións máximas dos diferentes epígrafes). Unicamente serán valorados aqueles méritos formativos realizados por centros homologados, colexios profesionais, sindicatos, administracións públicas e similares acreditados oficialmente. No suposto de non figurar o número de horas lectivas (ou conversión de equivalencia, en créditos, sendo consideradas 20 horas por crédito salvo especificación diferente) os títulos non serán baremados. Os méritos de formación puntuaranse sumando todas as horas lectivas de cada apartado, dividindo entre 10 horas e multiplicando polo valor recollido no apartado, cun máximo de dous decimais. En ningún caso valoraranse fraccionadamente méritos/títulos ou cursos que formen parte dunha titulación superior. En ningún caso o máximo da puntuación dos méritos de formación pode superar os 5 puntos. A.1.–Por formación relacionada directamente coas funcións e competencias profesionais propias das prazas convocadas relativas a competencias de albanelería, xardinería, fontanería, mecánica, electricidade, organización de equipos de traballo, EPI´s e outras de prevención directamente relacionadas: 0,50 puntos por cada 10 horas acumuladas, sumando todos os cursos correspondentes a este apartado, ata un máximo de 4 puntos. A.2.–Por outra formación indirectamente relacionada, sobre calquera materia referida á administración pública ou calquera transversal relativa á igualdade de xénero, tramitación de propostas de gasto/facturas, etc.: 0,25 por cada 10 horas acumuladas, sumando todos os cursos correspondentes a este apartado, ata un máximo de 2 puntos. A.3.–Por posesión do carné de conducir C ou superior: 1 punto. A.4.–Por coñecemento de lingua galega de nivel superior ao que exime da realización do exame de galego (Celga 3 ou equivalente): – Pola acreditación de Celga 4 ou equivalente: 0,5 puntos. – Pola acreditación de linguaxe administrativa medio ou superior: 0,5 puntos. Nos cursos de coñecemento de lingua galega, puntuarase unicamente un deles correspondente ao de maior nivel. B.–EXPERIENCIA PROFESIONAL (ata un máximo de 35 puntos). De conformidade ao establecido polos cambios lexislativos introducidos polo Real Decreto Lexislativo 14/2021, do 6 de xullo, prevalecerá a experiencia profesional como Capataz ou asimilado na Administración Pública. Paralelamente tratándose dunha convocatoria de promoción interna, valorarase a experiencia en postos de categoría inmediatamente inferior (grupo V: operario/a-limpador/a) con carácter prevalente nas áreas de Obras e Servizos das prazas convocadas e, secundariamente, noutras áreas/servizos municipais. De xeito residual, valorarase a experiencia laboral como capataz, operario/a e análogos na empresa privada. As puntuacións de cada apartado do epígrafe de experiencia laboral son independentes e en ningún caso poderá acadarse coa suma dos distintos apartados unha puntuación superior ao máximo de 35 puntos establecido. A experiencia profesional deberá acreditarse con copia dos contratos de traballo máis o informe de vida laboral ou, no caso de Administracións Públicas, certificado expedido polo fedatario público da administración no que se explicite o posto de traballo, grupo de pertenza ou equiparación, duración do contrato/nomeamento e tipoloxía da xornada xunto co informe de vida laboral. A puntuación da experiencia profesional referida anteriormente está referida a xornada completa, sendo que no suposto de xornada parcial, outorgarase a puntuación proporcional correspondente. B.1.–Por experiencia profesional en postos de capataz en calquera Administración Pública nas áreas competenciais das prazas convocadas (medio ambiente, limpeza viaria e obras): 2 puntos por cada 6 meses acumulados ata o máximo de 35 puntos. B.2.–Por experiencia profesional na Administración Pública en postos de inferior categoría (operario/a e asimilados) nas áreas competenciais das prazas convocadas (medio ambiente, limpeza viaria e obras): 1 punto por cada 6 meses acumulados ata o máximo de 20 puntos. B.3.–Por experiencia profesional na Administración Pública en postos de igual ou inferior categoría (grupo IV e grupo V: operario/a, limpador/a e asimilados) noutras áreas competencias: 0,50 puntos por cada 6 meses acumulados ata o máximo de 15 puntos. B.4.–Por experiencia profesional na empresa privada en postos de igual ou inferior categoría (grupo IV e grupo V: operario/a e asimilados) nas áreas competenciais das prazas convocadas (medio ambiente, limpeza viaria e obras): 0,20 puntos por cada 6 meses acumulados ata o máximo de 10 puntos. As puntuacións de cada apartado outorgaranse sumando todos os meses de experiencia, dividindo entre 6 e multiplicando pola puntuación correspondente de cada apartado cun máximo de dous decimais. O Tribunal elaborará unha listaxe das puntuacións outorgadas aos aspirantes nesta fase de concurso, que se fará pública no taboleiro de edictos e na web municipal, durante un prazo de 3 días hábiles para posibilitar a presentación de alegacións/reclamacións dos/as aspirantes. Transcorrido este prazo, o Tribunal resolverá as posibles alegacións e no caso de non existir, consideraranse definitivas as puntuacións outorgadas na fase de concurso, sen prexuízo dos recursos que procedan a criterio e mellor defensa dos intereses dos/as aspirantes. A puntuación obtida na fase de concurso (máximo 40 puntos = 40% do total do proceso selectivo) de carácter non eliminatorio, non servirá para a superación de ningún exercicio da fase de oposición (máximo 60 puntos = 60%). SÉTIMA.–CUALIFICACIÓN FINAL E PROPOSTA CONTRATACIÓN. A puntuación final das probas selectivas, aos efectos de ordenación dos/as opositores/as na relación de aprobados virá determinada pola suma total das cualificacións obtidas en cada un dos exercicios obrigatorios da fase de oposición mais a puntuación obtida na fase de concurso. O Tribunal non poderá declarar que supera o proceso selectivo un número superior de aspirantes que o número de prazas convocadas (catro) pero non obstante, elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria e/ou cobertura temporal de vacantes. O/a aspirante que ocupe a primeira posición procederá á elección de departamento de adscrición e así sucesivamente ata as 4 prazas convocadas. No suposto de que non aproben o proceso selectivo 4 ou mais aspirantes, o Tribunal declarará deserta a convocatoria total ou parcialmente. O Tribunal elevará proposta de contratación a favor dos/as aspirantes que acaden as 4 primeiras posicións, facendo pública esta proposta no taboleiro e complementariamente na web municipal con carácter previo á súa asunción por parte da Alcaldía-Presidencia. OITAVA.–PRESENTACIÓN DE DOCUMENTACIÓN E EFECTIVA CONTRATACIÓN. O establecido nas bases xerais. Tratándose dun procedemento de promoción interna, os/as aspirantes propostos a contratación quedan exonerados/as de presentación de documentación para a efectiva contratación. NOVENA.–BASE EXCEPCIÓNAL: MEDIDAS PREVENTIVAS COVID-19. Dada a actual situación sanitaria provocada pola pandemia do SARSCOVID-19, o Tribunal seleccionador, a través do/a Presidente/a deste, queda facultado para a adopción de todas as medidas preventivas que se consideren apropiadas para maior seguridade no desenvolvemento do proceso selectivo. Tales medidas aprobadas a través de Instrucións, deberán publicarse no taboleiro de edictos e web municipal xunto co chamamento de aspirantes para realización en modalidade presencial dos exercicios da fase de oposición, sendo de obrigada observancia por parte dos/as aspirantes. No suposto de que algún/ha aspirante se negue á observancia de calquera das medidas que sexan determinadas para a súa propia seguridade e de terceiros (distanciamento, utilización de mascarilla homologada ou facilitada pola Administración, instrucións sobre entrada/saída aos espazos de exame ou análogas) o Tribunal queda capacitado para determinalo/a como non presentado/a, debendo recollelo explicitamente en Acta. Calquera acordo e/ou instrución derivada desta excepcional situación poderá ser modificada segundo as recomendacións técnico sanitarias do momento concreto, contando o Tribunal co asesoramento do Servizo de prevención por conta allea e do Comité de seguridade e saúde laboral, de ser preciso. DÉCIMA.–NORMA FINAL, LEXISLACIÓN APLICABLE E RÉXIME RECURSOS. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos/as interesados/as nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. A lexislación aplicable ao presente procedemento é a seguinte: – RDLex 5/2015, do 30 de outubro, do texto refundido do EBEP. – RDLex 2/2015 do texto refundido do Estatuto dos Traballadores. – Lei 30/1984, do 2 de agosto, de Medidas para a reforma da función pública (naquelas disposicións aínda vixentes e que sexan básicas). – Lei 7/1985, do 2 de abril, reguladora das bases de réxime local. – Texto refundido das disposicións legais vixentes en materia de réxime local, aprobado por Real Decreto lexislativo 781/1986, do 13 de xuño (naquelas disposicións básicas). – Lei 2/2015, do 29 de abril, de Emprego Público de Galicia. – Lei 5/1997, do 22 de xullo, da Administración Local de Galicia. – Texto refundido da Lei de igualdade das mulleres de Galicia. – Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local e Real decreto 364/1995, do 10 de marzo, polo que se aproba o regulamento xeral de ingreso do persoal ó servizo da Administración do Estado e demais disposicións aplicables coas modificacións introducidas polo RDLei 14/2021, do 6 de xullo, de Medidas para a estabilización do emprego na función pública. – Lei 53/1984, do 26 de decembro, de Incompatibilidades do Persoal ao Servizo das Administracións Públicas. – Lei 39/2015, do 1 de outubro, de Procedemento Administrativo Común das Administracións Publicas e Lei 40/2015, do 1 de outubro, de Réxime Xurídico do Sector Público. As presentes bases, así como cantas actos administrativos se deriven delas e da actuación do Tribunal, poderán ser impugnados polos interesados nos casos e na forma establecida na Lei 39/2015, do 1 de outubro, de Procedemento Administrativo Común das Administracións Publicas e Lei 40/2015, do 1 de outubro, de Réxime Xurídico do Sector Público. ANEXO I MODELO INSTANCIA D./D.ª., con DNI núm., con enderezo., C. P., localidade., e teléfono de contacto. e e-mail. EXPÓN: Que tendo coñecemento da apertura do prazo de presentación de instancias de 4 prazas de persoal laboral fixo de CAPATAZ DE OBRAS/SERVIZOS, por quenda restrinxida de promoción interna do Concello de Arteixo (OEP 2017). Declarando explicitamente cumprir os requisitos establecidos nas bases reguladoras da convocatoria e, así mesmo, declarando non padecer enfermidade nin defecto físico que impida o normal desenvolvemento das funcións correspondentes a ditos postos e, non ter sido separado/a mediante expediente disciplinario do servizo de calquera das Administracións Publicas, nin estar inhabilitado/a para o desenvolvemento de funcións publicas por sentenza firme. E efectuando pola presente Declaración responsable da exactitude e veracidade da documentación que se aporta xunto á presente: 1. Certificado de ser persoal laboral do Concello de Arteixo na mesma categoría ou categoría inmediatamente inferior (operario/a e limpador/a). 2. Titulación establecida como requisito de acceso na categoría á que opta.3. Acreditación de coñecemento de lingua galega para exención de realización de proba de galego (Celga 3 ou Iniciación ou equivalente). 4. Autobaremo xunto coa documentación acreditativa dos méritos académicos e profesionais, de conformidade ao Baremo contido nas presentes bases.5. Xustificante do pago dos dereitos de exame.6. Carné de conducir B ou superior.7. Acreditación de diversidade funcional de ser o caso e/ou especificación de medidas de adaptación para realización dos exercicios da fase de oposición. Por todo o exposto SOLICITA: Sexa admitida esta instancia para participar na convocatoria enriba referida correspondente á OEP 2017. INFORMACIÓN SOBRE PROTECCIÓN DE DATOS.–De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO, N.º 1, 15142 ARTEIXO (A CORUÑA). Os seus datos serán utilizados para o trámites estrictamente necesarios relacionados coa súa solicitude O feito de que non nos facilite parte da información solicitada poderá suponer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, N.º 1, 15142, ARTEIXO (A CORUÑA), aportando copia do seu DNI. AO SR. ALCALDE-PRESIDENTE DO CONCELLO DE ARTEIXO ANEXO II TEMARIO TEMARIO ANEXO A CONVOCATORIA 1. PREVENCIÓN DE RISCOS LABORAIS: CONCEPTOS BÁSICOS E PRINCIPAIS RISCOS DO PERSOAL DE OFICIOS/OBRAS. EPI´S E SINALIZACIÓN DE TRABALLOS E OBRAS NA VÍA PÚBLICA.2. NORMAS E PROCEDEMENTOS DE SEGURIDADE LABORAL NO EMPREGO DE VEHÍCULOS DE OBRAS PÚBLICAS (ARTIGO 2 E ANEXO DO RD 487/1997, DE 14 DE ABRIL, E ARTIGO 2 E ANEXO DO RD 773/1997, DE 30 DE MAIO.3. ALMACENAXE DE MATERIAL. MONTAXE E TRANSPORTE DE MAQUINARIA, EQUIPAMENTO E MOBILIARIO. NORMAS DE PREVENCIÓN DE RISCOS NA MANIPULACIÓN DE CARGAS.4. FERRAMENTAS MANUAIS MAIS COMÚNS E FUNCIONAMENTO DUN CIRCUITO DE CALEFACCIÓN DE AUGA QUENTE. FUNCIONAMENTO DOS DISTINTOS DOSIFICADORES DE AUGA EN INODOROS.5. ELECTRICIDADE: CONDUTORES E AILLANTES. ESQUEMA BÁSICO DUNHA INSTALACIÓN ELÉCTRICA. ELEMENTOS UTILIZADOS NA REDE DE ILUMINACIÓN PÚBLICA.6. MANTEMENTO E CONSERVACIÓN DE XARDÍNS E ZOAS VERDES: MÉTODOS, PROCEDEMENTOS, MAQUINARIA E ÉPOCAS ESTACIONAIS DAS DISTINTAS TAREFAS.7. FERRAMENTAS MAIS COMÚNS EN ALBANELERÍA. CARACTERISTICAS E MANEXO DOS DIVERSOS MATERIAIS NA CONSTRUCIÓN.8. PLAN MUNICIPAL DE IGUALDADE DO CONCELLO DE ARTEIXO: PRINCIPIOS ORIENTADORES DO PLAN (a disposición na web municipal: www.arteixo.org). 9. SERVICIOS COMPETENCIA DA ADMINISTRACIÓN LOCAL: LEI 7/85, DO 2 DE ABRIL.10. PARROQUIAS MUNICIPAIS, NÚCLEOS RURAIS E RUEIRO DO CONCELLO DE ARTEIXO (a disposición na web municipal: www.arteixo.org). ANEXO III AUTOBAREMO D./D.ª. declara pola presente a veracidade dos méritos alegados no proceso selectivo ao que opta (para autobaremar os seus méritos siga estritamente o establecido nas bases reguladoras e verifique que achega a documentación acreditativa solicitada segundo as mesmas). A. FORMACIÓN (máximo 5 puntos) Apartado A.1 (formación directamente relacionada) (Engada tantas liñas como necesite) Apartado A.2 (outra formación) (Engada tantas liñas como necesite) Apartado A.3 (outros carné conducir, únicamente o de maior nivel) (Engada tantas liñas como necesite) Apartado A.4 (lingua galega) (Engada tantas liñas como necesite) B. EXPERIENCIA PROFESIONAL (máximo 35 puntos) (Engada tantas liñas como necesite) En., o día …. de. de. (data/mes/ano) Sinatura do/a aspirante Arteixo, 25 de febreiro de 2022. Asinado: Carlos Calvelo Martínez (ALCALDE-PRESIDENTE)